CELEX: 31970L0222
Language: hr
Date: 1970-03-20 00:00:00
Title: 70/222/EEZ: Direktiva Vijeća od 20. ožujka 1970. o usklađivanju zakonodavstava država članica u vezi s prostorom za ugradbu i pričvršćivanje stražnjih registarskih pločica na motorna vozila i njihove prikolice

13/Sv. 057
            
            
               HR
            
            
               Službeni list Europske unije
            
            
               3
            
         31970L0222
   
               L 076/25
            
            
               SLUŽBENI LIST EUROPSKE UNIJE
            
            
               20.03.1970.
            
         
      DIREKTIVA VIJEĆA
   
   od 20. ožujka 1970.
   o usklađivanju zakonodavstava država članica u vezi s prostorom za ugradbu i pričvršćivanje stražnjih registarskih pločica na motorna vozila i njihove prikolice
   (70/222/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 100.,
   uzimajući u obzir prijedlog Komisije,
   budući da se tehnički zahtjevi koje motorna vozila moraju ispunjavati na temelju nacionalnog prava odnose, inter alia, na prostor za ugradbu i pričvršćivanje stražnjih registarskih pločica;
   budući da su ti zahtjevi u svakoj državi članici različiti; budući da je stoga potrebno da sve države članice donesu iste zahtjeve povrh ili umjesto svojih postojećih pravila, posebno kako bi se omogućio postupak EEZ homologacije tipa koji podliježe Direktivi Vijeća (1) od 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica, koji se treba primijeniti na svaku vrstu vozila,
   DONIJELO JE OVU DIREKTIVU:
   Članak 1.
   Za potrebe ove Direktive, „vozilo” znači bilo koje motorno vozilo namijenjeno za uporabu na cesti, sa ili bez nadogradnje, s najmanje četiri kotača i s najvećom konstrukcijskom brzinom većom od 25 kilometara na sat, i s njegovim prikolicama, uz izuzetak tračnih vozila, poljoprivrednih traktora te strojeva i drugih radnih strojeva.
   Članak 2.
   Ni jedna država članica ne smije odbiti dodjelu EEZ homologacije tipa ni nacionalne homologacije tipa vozila zbog razloga koji se odnose na prostor za ugradbu ili pričvršćivanje stražnjih registarskih pločica ako one ispunjavaju zahtjeve iz Priloga ovoj Direktivi.
   Članak 3.
   Izmjene koje su potrebne radi prilagodbe zahtjeva iz Priloga tehničkom napretku, donose se u skladu s postupkom utvrđenim u članku 13. Direktive Vijeća od 6. veljače 1970. o homologaciji tipa motornih vozila i njihovih prikolica.
   Članak 4.
   1.   Države članice donose odredbe potrebne za usklađivanje s ovom Direktivom u roku od osamnaest mjeseci od njezine objave i o tome odmah obavješćuju Komisiju.
   2.   Države članice osiguravaju da će Komisiji dostaviti tekst glavnih odredaba nacionalnog prava koje donesu u području na koje se odnosi ova Direktiva.
   Članak 5.
   Ova je Direktiva upućena državama članicama.
   
      Sastavljeno u Bruxellesu 20. ožujka 1970.
      
         
            Za Vijeće
         
         
            Predsjednik
         
         P. HARMEL
         
      
   
   
      (1)  SL L 42, 23.2.1970., str. 1.
   
   PRILOG
   1.   OBLIK I DIMENZIJE PROSTORA ZA UGRADBU STRAŽNJIH REGISTARSKIH PLOČICA
   Prostor za ugradbu obuhvaća ravnu ili gotovo ravnu pravokutnu površinu sa sljedećim minimalnim dimenzijama:
   
               ili
            
            
               širina 520 milimetara
            
         
               visina 120 milimetara
            
         
               ili
            
            
               širina 340 milimetara
            
         
               visina 240 milimetara
            
         2.   POLOŽAJ PROSTORA ZA UGRADBU I PRIČVRŠĆIVANJE REGISTARSKIH PLOČICA
   Prostor za ugradbu mora biti takav da pravilno pričvršćene registarske pločice imaju sljedeće karakteristike:
   2.1.   Položaj registarske pločice u odnosu na uzdužnu os vozila
   Sredina registarske pločice ne smije biti desno od uzdužne ravnine simetrije vozila.
   Lijevi rub registarske pločice ne smije biti lijevo od vertikalne ravnine koja je paralelna s uzdužnom ravninom simetrije i dodiruje krajnji vanjski rub vozila.
   2.2.   Položaj registarske pločice u odnosu na uzdužnu ravninu simetrije vozila
   Registarska pločica mora biti okomita ili gotovo okomita na uzdužnu ravninu simetrije vozila.
   2.3.   Položaj registarske pločice u odnosu na vertikalnu ravninu
   Registarska pločica mora biti vertikalna uz dozvoljeno odstupanje od 5°. Ako, međutim, oblik vozila tako zahtijeva, može biti nagnuta u odnosu na okomicu:
   2.3.1.   najviše za 30° kada je stranica s registarskim brojem okrenuta prema gore, pod uvjetom da visina gornjeg ruba registarske pločice nije udaljena od tla više od 1 200mm;
   2.3.2.   najviše za 15° kada je stranica s registarskim brojem okrenuta prema dolje, pod uvjetom da visina gornjeg ruba registarske pločice nije udaljena od tla više od 1 200 mm.
   2.4.   Udaljenost registarske pločice od tla
   Udaljenost donjeg ruba registarske pločice od tla ne smije biti manja od 0,3 m; udaljenost gornjeg ruba registarske pločice od tla ne smije biti veća od 1,2 m. Međutim, ako potonju odredbu nije moguće ispuniti u praksi, udaljenost može biti veća od 1,2 m, ali mora se što je moguće više približiti toj vrijednosti, koliko to dopuštaju konstrukcijske karakteristike vozila, te ni u kom slučaju ne smije prelaziti 2 metra.
   2.5.   Geometrijski zahtjevi u pogledu vidljivosti
   Registarska pločica mora biti vidljiva u cijelom prostoru unutar četiri ravnine, to jest: dvije vertikalne ravnine koje dodiruju dva bočna ruba registarske pločice, te sa središnjom uzdužnom ravninom vozila čine kut od 30° prema vani; ravnina koja dodiruje gornji rub registarske pločice i s vodoravnom ravninom čini kut od 15° prema gore; vodoravna ravnina kroz donji rub registarske pločice (međutim, ako je udaljenost gornjeg ruba registarske pločice od tla veća od 1,2 m, potonja ravnina s vodoravnom ravninom čini kut od 15° prema dolje).
   2.6.   Određivanje udaljenosti registarske pločice od tla
   Udaljenosti navedene u točkama 2.3., 2.4. i 2.5. mjere se na neopterećenom vozilu.